Gurzufas

Gurzufas (rus. ir , ) – miesto tipo gyvenvietė Kryme, 16 km į šiaurės rytus nuo Jaltos, Juodosios jūros pakrantėje, prie Avundos upelio žiočių. Patenka į Jaltos miesto apygardą. Klimato kurortas. Praeina Simferopolio–Aluštos troleibusų linija. Yra XIX a. rūmai (dabar – sanatorija), VI a. tvirtovės liekanos, „Arteko“ buvę pionierių namai.

 Istorija 

553–555 m. bizantiečių šaltinyje pirmąsyk minima Gurzufo tvirtovė (pastatyta Justiniano I įsakymu). Ji buvo svarbus gynybinis Krymo taškas tiek bizantiečiams, tiek vėliau ją valdžiusiems chazarams bei genujiečiams. 1475 m. gyvenvietę užėmė turkai, bet iki XVIII a. pab. joje gyveno nemažai krikščionių (daugiausia graikų). XIX a. Gurzufe jau vyravo Krymo totoriai.

 Šaltiniai 

Kategorija:Krymo gyvenvietės
Kategorija:Rusijos kurortai
Kategorija:Ukrainos miesto tipo gyvenvietės